**הציווי לאליהו בהר חורב**מלכים א' פרק י"ט פסוקים ט"ו–כ"א

לאחר התגלות ה' לאליהו בהר חורב, ה' מצווה את אליהו ללכת למנות שלושה אנשים.

**משימה 1:**
קראו פסוקים ט"ו–כ"א וסמנו:

* את שלושת האנשים שאליהו צריך למנות.
* את תפקידו של כל אחד.

טו.  וַיֹּאמֶר ה' אֵלָיו לֵךְ שׁוּב לְדַרְכְּךָ מִדְבַּרָה דַמָּשֶׂק

      וּבָאתָ וּמָשַׁחְתָּ אֶת חֲזָאֵל לְמֶלֶךְ עַל אֲרָם.

טז. וְאֵת יֵהוּא בֶן נִמְשִׁי תִּמְשַׁח לְמֶלֶךְ עַל יִשְׂרָאֵל

     וְאֶת אֱלִישָׁע בֶּן שָׁפָט מֵאָבֵל מְחוֹלָה תִּמְשַׁח לְנָבִיא תַּחְתֶּיךָ.

יז. וְהָיָה הַנִּמְלָט מֵחֶרֶב חֲזָאֵל יָמִית יֵהוּא וְהַנִּמְלָט מֵחֶרֶב יֵהוּא יָמִית אֱלִישָׁע.

יח. וְהִשְׁאַרְתִּי בְיִשְׂרָאֵל שִׁבְעַת אֲלָפִים

     כׇּל הַבִּרְכַּיִם אֲשֶׁר לֹא כָרְעוּ לַבַּעַל וְכׇל הַפֶּה אֲשֶׁר לֹא נָשַׁק לוֹ.

יט. וַיֵּלֶךְ מִשָּׁם וַיִּמְצָא אֶת אֱלִישָׁע בֶּן שָׁפָט וְהוּא חֹרֵשׁ שְׁנֵים עָשָׂר צְמָדִים לְפָנָיו וְהוּא בִּשְׁנֵים הֶעָשָׂר

     וַיַּעֲבֹר אֵלִיָּהוּ אֵלָיו וַיַּשְׁלֵךְ אַדַּרְתּוֹ אֵלָיו.

כ.   וַיַּעֲזֹב אֶת הַבָּקָר וַיָּרׇץ אַחֲרֵי אֵלִיָּהוּ וַיֹּאמֶר אֶשְּׁקָה נָּא לְאָבִי וּלְאִמִּי וְאֵלְכָה אַחֲרֶיךָ

     וַיֹּאמֶר לוֹ לֵךְ שׁוּב כִּי מֶה עָשִׂיתִי לָךְ.

כא. וַיָּשׇׁב מֵאַחֲרָיו וַיִּקַּח אֶת צֶמֶד הַבָּקָר וַיִּזְבָּחֵהוּ וּבִכְלִי הַבָּקָר בִּשְּׁלָם הַבָּשָׂר וַיִּתֵּן לָעָם וַיֹּאכֵלוּ

      וַיָּקׇם וַיֵּלֶךְ אַחֲרֵי אֵלִיָּהוּ וַיְשָׁרְתֵהוּ.

משימה 2:

בפסוקים מתואר כיצד מקיים אליהו את אחד הציוויים של ה'.

* **סדרו את האירועים על פי סדר התרחשותם:**

אלישע מקריב קורבן ונותן לאנשים שחרשו עימו, לאכול מבשר הקורבן

אליהו השליך את אדרתו (מעין מעיל עשוי עור, שנהגו הנביאים ללבוש) לעבר אלישע.

אלישע מבקש ללכת להיפרד מהוריו, לפני שהוא הולך אחר אליהו.

אלישע הולך אחרי אליהו, כדי לשרתו וללמוד ממנו את תפקיד הנבואה.

בדרכו מהר חורב פגש אליהו את אלישע שעסק בחריש האדמה.

* לפי פסוק י"ט, כיצד מבין אלישע שהוא עתיד להיות נביא?

מצודת דוד: "אדרתו" – השליך עליו קצת מאדרתו, לרמזו שיהא נביא לה׳, וילבש גם הוא אדרת כמנהג הנביאים.